ད་དུང་གསར་ལམ་དེར་ད་ལྟ་རྒྱ་གར་གྱི་སྲིད་བློན་མོ་དྷི་ཡིས་གནང་སྟངས་ལ་བརྟེན་ནས་ཡིན་ཚུལ་ལྟ་བུ་ཡང་བརྗོད་འདུགརྒྱ་གར་གྱི་གསར་ལམ་ཁག་མང་པོ་ཞིག་སྲིད་དོན་ཚོགས་པ་ཁག་དང་འབྲེལ་བ་ཆེ་ཆུང་གི་ཁྱད་པར་ཡོད་པས།བརྒྱུད་ལམ་འདི་ཡང་ད་ལྟའི་གཞུང་འཛིན་ཚོགས་པ་ལ་དེ་ཙམ་འདོད་མོས་མེད་པ་གསར་འགྱུར་དེའི་མགོ་མཇུག་བར་གསུམ་གང་ས་ནས་མངོན་འདུགདོན་དུ་རྒྱ་གར་གཞུང་འཛིན་ཚོགས་པ་སུ་ཡིན་ཡང་།ཕྱིའི་རྣམ་པ་ཙམ་ལས་དོན་དུ་བོད་དོན་རྒྱབ་སྐྱོར་དང་བོད་པ་ལ་ཤ་ཚ་མུ་མཐུད་གནང་དང་གནང་མུས་རེད།དེ་ཡང་རྒྱ་གར་གཞུང་གིས་བོད་ལ་རྒྱབ་སྐྱོར་དང་མཐུན་འགྱུར་དེ་ནི་ཕྱིའི་རྣམ་པ་ཙམ་མ་ཡིན་པར་གཙོ་བོ་ནང་གི་དོན་སྙིང་ལ་དམིགས་པ་ཞིག་རེད།གནའ་ནས་ད་བར་བོད་པ་དང་བོད་དོན་རྒྱབ་སྐྱོར་གནང་མཁན་འཛམ་གླིང་ཤར་ནུབ་ནས་རྒྱབ་ཁབ་མང་པོ་བྱུང་མྱོང་ཡང་།ད་བར་རྒྱ་གར་གཞུང་ལས་ལྷག་པར་རྒྱབ་སྐྱོར་ཤུགས་ཆེ་ཤོས་གནང་མཁན་ཞིག་གཏན་ནས་བྱུང་མྱོང་མེད་ལ།ད་ལྟ་སྲིད་བློན་མོ་དྷིའི་སྲིད་གཞུང་ནས་ཀྱང་བོད་ལ་ནང་དོན་རྒྱབ་སྐྱོར་སྔར་ལྷག་གནང་བཞིན་ཡོད་པ་རེད།